माधुरी दीक्षित संग प्रियंका चोपड़ा ने 'डोला रे डोला' पर बांधा ऐसा समां, ऑडियंस हुए क्रेजी-  देखें Video  
माधुरी दीक्षित संग प्रियंका चोपड़ा ने किया शानदार डांस
 'डोला रे डोला' पर किया डांस
वायरल हो रहा है यह डांस वीडियो
बॉलीवुड की धक-धक गर्ल माधुरी दीक्षित (Madhuri Dixit) और देसी गर्ल प्रियंका चोपड़ा (Priyanka Chopra) का एक डांस वीडियो सोशल मीडिया पर खूब धूम मचा रहा है. इस वीडियो में दोनों एक्ट्रेस शानदार डांस कर रही हैं और यह डांस वीडियो लोगों के खूब पसंद आ रहा है. इस वीडियो में माधुरी दीक्षित और प्रियंका चोपड़ा पहले 'डोला रे डोला' गाने पर फिर बाद में 'पिंगा' सॉन्ग पर डांस कर रही हैं. बहुत कम ऐसा मौका आता है जब यह दोनों एक्ट्रेस एक साथ किसी मंच पर दिखाई देती हैं. माधुरी दीक्षित और प्रियंका चोपड़ा का यह वीडियो 'डांस दीवाने' सेट का है.

A post shared by OFFICIALPRIYANKA&NICKUPDATES (@nickyankafanpage) on Sep 25, 2019 at 10:35am PDT

प्रियंका चोपड़ा (Priyanka Chopra) अपनी फिल्म 'स्काइ इज पिंक'  के प्रमोशन के लिए इस शो पर पहुंची थीं, लेकिन दर्शकों की डिमांड पर उन्होंने माधुरी दीक्षित (Madhuri Dixit) के साथ स्टेज पर जलवा बिखेर दिया. प्रियंका चोपड़ा की इस फिल्म में फरहान अख्तर और एक्ट्रेस जायरा वसीम भी नजर आएंगी. यह फिल्म जल्द ही रिलीज होने वाली है.

A post shared by Priyanka Chopra Online (@priyankaonline) on Sep 25, 2019 at 8:00am PDT

माधुरी दीक्षित (Madhuri Dixit) और प्रियंका चोपड़ा (Priyanka Chopra) के इस वीडियो से पता चलता है कि केवल उनकी फिल्में ही नहीं, बल्कि उनका डांस भी तहलका मचाने के लिए काफी है. अगर वर्कफ्रंट की बात करें तो हाल ही में माधुरी दीक्ष‍ित (Madhuri Dixit) 'टोटल धमाल' और 'कलंक' जैसी फिल्मों में मुख्य भूमिका अदा करती दिखाई दी हैं. लेकिन जहां एक तरफ माधुरी दीक्षित की फिल्म 'टोटल धमाल' ने जबरदस्त बिजनेस किया था तो वहीं दूसरी तरफ 'कलंक' बॉक्स ऑफिस पर बुरी तरह फ्लॉप हुई थी. इसके अलावा माधुरी दीक्षित आजकल 'डांस दीवाने 2 (Dance Deewane 2)' में जज की भूमिका अदा कर रही हैं.